2.

Muutetaan 11 artikla seuraavasti: a) Korvataan 10 alakohta seuraavasti: ”10) kun kyseessä on pohjakalakantojen sekakalastus unionin vesillä ICES-alueilla 4a ja 4b sellaisia pohjatrooleja tai nuottia (OTB, OTT, SDN, SSC) käyttävillä aluksilla, joiden silmäkoko on 70–99 millimetriä (TR2): säilyttämisen vähimmäisviitekokoa pienemmän valkoturskan määrä, joka saa olla enintään 4 prosenttia valkoturskan vuotuisista kokonaissaaliista;” b) Korvataan 12 alakohta seuraavasti: ”12) pelagisessa kalastuksessa, jota harjoittavat pelagiset troolarit, joiden suurin pituus on enintään 25 metriä, käyttäen välivesitrooleja (OTM/PTM), kun kohteena ovat makrilli, piikkimakrilli ja silli, 54. pohjoisen leveysasteen eteläpuolella ICES-alueilla 4b ja 4c; makrillin, piikkimakrillin, sillin ja valkoturskan yhteenlaskettu määrä, joka saa olla enintään 1 prosentti makrillin, piikkimakrillin, sillin ja valkoturskan vuotuisista kokonaissaaliista;” c) Korvataan 13 alakohta seuraavasti: ”13) kun kyseessä on pohjakalakantojen sekakalastus ICES-alueella 3a ja ICES-suuralueella 4 trooleilla (OTB, OTM, OTT, PTB, PTM, SDN, SPR, SSC, TB, TBN), joiden silmäkoko on yli 80 millimetriä, ja pohjankatkaravun pyynti pyydyksillä, joissa on lajitteluristikko, jonka tankojen väli on 19 millimetriä, tai vastaava valikoiva laite ja kalapesä, ja joiden silmäkoko on yli 35 millimetriä ICES-alueella 3a ja 32 millimetriä ICES-suuralueella 4: kilohailin, tuulenkalan, harmaaturskan ja mustakitaturskan yhteenlaskettu määrä, joka saa olla enintään 1 prosentti vuotuisista kokonaissaaliista pohjakalakantojen sekakalastuksessa ja pohjakatkaravun pyynnissä;” d) Korvataan 14 alakohta seuraavasti: ”14) kun kyseessä on kummeliturskan pohjakalastus ICES-suuralueella 4 pitkääsiimaa (LLS) käyttävillä aluksilla: säilyttämisen vähimmäisviitekokoa pienemmän molvan (Molva molva) määrä, joka saa olla enintään 3 prosenttia molvan vuotuisista kokonaissaaliista kyseisessä pohjakalakantojen kalastuksessa;” e) Korvataan 15 alakohta seuraavasti: ”15) kun kyseessä on pohjakalakantojen sekakalastus ICES-suuralueilla 4b ja 4c sellaisia pohjatrooleja (OTB, OTT ja PTB) käyttävillä aluksilla, joiden silmäkoko on 80–99 millimetriä (TR2): piikkimakrillin (Trachurus spp.) määrä, joka saa olla enintään 6 prosenttia vuonna 2021 ja 2022 ja enintään 5 prosenttia vuonna 2023 piikkimakrillin vuotuisista kokonaissaaliista kyseisessä kalastuksessa;” f) Korvataan 16 alakohta seuraavasti: ”16) kun kyseessä on pohjakalakantojen sekakalastus ICES-suuralueilla 4b ja 4c sellaisia pohjatrooleja (OTB, OTT ja PTB) käyttävillä aluksilla, joiden silmäkoko on 80–99 millimetriä (TR2): makrillin (Scomber scombrus) määrä, joka saa olla enintään 6 prosenttia vuonna 2021 ja 2022 ja enintään 5 prosenttia vuonna 2023 makrillin vuotuisista kokonaissaaliista kyseisessä kalastuksessa;” g) Korvataan 17 alakohta seuraavasti: ”17) mustakitaturskan teollisessa pelagisessa troolarikalastuksessa ICES-suuralueella 4 ja kyseisen lajin jalostamisessa aluksella surimin saamiseksi: mustakitaturskan (Micromesistius poutassou) määrä, joka saa olla enintään 5 prosenttia mustakitaturskan vuotuisista kokonaissaaliista;” h) Lisätään 18 alakohta seuraavasti: ”18) kun kyseessä on pohjakalakantojen kalastus trooleilla (OTB, OTM, OTT, PTB, PTM, SDN, SPR, SSC, TB, TBN), joiden silmäkoko on yli 70 millimetriä ICES-alueella 3a ja joissa on lajitteluristikko, jonka tankojen väli on enintään 35 millimetriä tai vastaava valikoiva laite, ja yli 80 millimetriä ICES-suuralueella 4: pohjankatkaravun (Pandalus borealis) määrä, joka saa olla enintään 0,01 prosenttia vuotuisista kokonaissaaliista kyseisessä kalastuksessa.”